بیرلشمیش میللتلر راپورو، بؤلوجو ترور هؤرگوتو یپگ/پ‌کاکانین سوریه‌ده اوخوللاری مهمات آنباری کیمی ایستیفاده ائتدیگینی، ان چوخ اوشاق ساواشچینین ایسه هؤرگوت ایچینده یئر آلدیغینی اورتایا قویدو.
بیرلشمیش میللتلر باش کاتیبینین اوشاقلار و سلاح‌لی چاتیشمالار راپورون‌دا، گچن ایل ۲۰ اؤلکه‌ده اوشاقلارا قارشی ۲۴ مین‌دن چوخ حاق پوزونتوسو و شدت اولایلاری بلگه‌لندی.
ساواش و چاتیشما شرطلرین‌ده اؤلن و معلول قالان اوشاقلارین ساییسی رکورد حده چاتدی.
ان چوخ اوشاق اؤلوملری و یارالانماسینین باش وئردیگی اؤلکه ۳ مین ۶۲ ایله افغانیستان اولارکن، سوریه‌ده ده هاوا سالدیریلاری و بوشقلا بومبالاری مین ۸۵۴ اوشاغین اؤلومونه و یارالانماسینا سبب اولدو.
راپوردا یئر وئریله‌ن ساواش و چاتیشمالارین یاشاندیغی ۲۰ اؤلکه‌ده اوخول و خسته‌خانالارا ایسه مین‌دن چوخ سالدیری تشکیل اولوندو.
سوریه، ۲۲۵ سالدیری ایله اوخول و خسته‌خانالارین ان چوخ هدف آلیندیغی اؤلکه‌لرین باشین‌دا یئر آلدی، سالدیریلارین چوخونو رژیم و دستکچیلری ائتدی، ترور هؤرگوتو یپگ/پ‌کاکا دا ایکی اوخولا سالدیری تشکیل ائتدی.
۲۴ اوخول و خسته‌خانانین حربی فعالیتلر اوچون ده ایستیفاده ائدیلدیگی سوریه‌ده یپگ/پ‌کاکا دا ۱۴ اوخولو مهمات آنباری کیمی ایستیفاده ائتدی.
اؤتن ایل سوریه‌ده ان چوخ اوشاق ساواشچی ایسه سوریه دموکراتیک گوجلری آدینی قوللانان ترور هؤرگوتو یپگ/پ‌کاکا طرفین‌دن قوللانیلدی، سوریه‌ده معین ائدیله‌ن ۸۰۶ اوشاق ساواشچیدان ۳۱۳و هؤرگوت ایچین‌ده یئر آلدی.
سوریه دموکراتیک گوجلری ایچین‌ده‌کی اوشاق ساواشچیلارین یوزده ۴۰ینی قیز اوشاقلاری تشکیل ائدیر، بونلاردان ۲۰سینین ۱۵ یاشینین آلتین‌دا اولدوغو معین ائدیلدی.
سومالی ایسه ۲ مین ۳۰۰ رقمی ایله چاتیشمالاردا ان چوخ اوشاق ساواشچی ایستیفاده ائد‌ن اؤلکه اولدو.
اوشاقلارا قارشی جینسی زوراکی‌لیق ایسه ان چوخ ۳۳۱ حال ایله یئنه سومالی‌ده باش وئردی.
